Eliud Kipchoge

``Sijui niseme nini, najiona niko juu ya dunia, sina maneno ya kujieleza zaidi,'' alisema Kipchoge alipovunja rekodi a dunia kwa sekunde 78.

Mkenya mwenzake Dennis Kimeto aliyekuwa anashikilia rekodi ya dunia (2:0257) alimpongeza Kipchoge akisema kwenye mtandao wa twitter:

``Hongera Eliud Kipchoge. Wewe ni mfano wa kuigwa na wanariadha wote duniani.

Tangu aanze kukimbia marathon mwaka wa 2012, Kipchoge, mwenye umri wa miaka 33, ameshinda mara kumi kati ya marathon 11 alizokimbia.

Ameshindwa mara moja tu na mwenzake kutoka Kenya Wilson Kipsang mwaka wa 2013 wakati Kipsang aliweka rekodi mpya ya dunia ya 2:03:23 katika mbio za Berlin ambako jumla ya rekodi nane za dunia zimevunjwa.

Akieleza mbona rekodi nyingi za dunia za marathon zimevunjwa Berlin, Kipchoge anasema:

`` Napenda Berlin sana kwa sababu sehemu yote ya kukimbilia ni tambarare na mashabiki wanajua kushangilia wakimbiaji.''

Berlin marathon ni ya saba kwa malipo ya juu  kwa washindi katika marathon kumi d... Endelea na makala kwa vibambo vingine 4000 isizidi:
uniani, ya kwanza ikiwa ni Dubai marathon.

Mshindi wa kwanza kwa wanaume na wanawake wa Berlin marathon hulipwa $55,000, mwanariadha akikimbia chini ya 2:04:30 kwa wanaume na 2:20:00 kwa wanawake analipwa $40,000 na $69,000 kwa kuweka rekodi mpya ya dunia.

Kipchoge alizaliwa Novemba tarehe 5 kijiji cha Kapsisiywa kaunti ya Nandi eneo la bonde la ufa.

Eliud Kipchoge katikati akikabiliana na wanariadha kutoka Ethiopia

 Alianza kuwika mwaka wa 2003 aliposhinda taji la dunia katika mbio za nyika kwa upande wa wanariadha chipukizi, akaweka rekodi mpya ya dunia mbio za mita elfu tano na akashangaza wengi kwa kuangusha miamba Kenenisa Bekele wa Ethiopia na Hicham  El Guerrouj wa Algeria.

Kipchoge alishinda mbio hizo za dunia mwaka wa 2003 kwa dakika 12, sekunde 52 nukta saba-tisa huku Guerrouj akimaliza wa pili na Bekele wa tatu..

Kocha mkongwe nchini Kenya, Mike Kosgei, alikua na Kipchoge mjini Paris kama mkufunzi mkuu wa timu ya Kenya.

``Nilianza kuona kipaji  chake kwenye mfululizo wa mbio za Eveready cross-country zilizokuwa zinafanyika hapa nchini Kenya,'' anasema Kosgei.

Mbali na Kipchoge, wanariadha wengine wa Kenya walioshiriki fainali ya mbio za mita elfu tano ni John Kibowen aliyemaliza wa pili, Abraham Chebii wa tano na bingwa wa dunia mwaka wa 2001 Richard Limo  akamaliza wa saba.

``Siku hiyo ya fainali ya mbio za mita elfu tano nilimwambia Eliud akimbie nyuma ya Bekele (Kenenisa) wa Ethiopia na  El Guerrouj (Hicham) wa Algeria.''

Bekele, ambaye alikua ameshinda dhahabu mbio za mita elfu kumi katika mashindano hayo ya Paris, aliongoza sehemu kubwa ya mbio hizo na hatimaye Kipchoge akachukua uongozi kwa muda kisha Guerrouj akafyatuka mzunguko wa mwisho lakini Kipchoge aliongeza kasi na kumpita mkimbiaji huyo wa Algeria kwenye msitari wa mwisho.

Kosgei anasema hajaona ushindani mkali kama huo:``Hapo ndio nilijua Eliud ana kipaji cha mbio na ataenda mbali. 

Guerrouj hakuamini ameshindwa na Eliud (wakati huo akiwa na umri wa miaka 18). 

Alikuja kwangu na kuniuliza huyu mtoto ni nani. Niliangua...